text: Kári er sera fryntligur og bjóðar kaffi úr síni Senseo kaffimaskinu. Hølini eru hugnalig. Listin á veggjunum er nýmótans, og innbúgvið er ikki nógv í stóru luftigu hølunum. Her er kekka á tann kula mátan. Kári og samstarvfelagin hjá honum, Jakob, hava yvirtikið hølini frá Media Music við Eyðfinni Jensen og Leivi Thomsen. Hetta er karmurin um arbeiðsdagin hjá Kára. Hann livur av at gera og skriva tónleik. Tá vit koma inn, situr hann júst og arbeiðir við eini jinglu til MTV. Enn er hann ikki greiður yvir, um hann fær uppgávuna, men jinglan ljóðar kul, so hvør veit.
text: #000006
text: Júst sjónvarpsjinglur er nakað, ið Kári arbeiðir nógv við. Marknaðurin er bæði danskur og altjóða. Hann sigur, at hann fæst við júst tað, sum hann tendrar uppá, tað at skapa nakað. Áhugin liggur í at skriva tónleik og produsera og tað sleppur hann her. Hann stoypir kúlur til onnur. Hann heldur ikki, at hansara persónligheit er tað slagið, sum vil sleppa á ein pall at spæla. Hann hevur tað sera gott við at sita aftan fyri og lata onnur takað sær pallarbeiðinum. Tá tú upptraðkar, handlar tað um at vera í fokus. Hetta heldur hann ikki vera so áhugavert. Tað er behaligt at hava eina frástøðu. Fólk vísa áhuga í tí tú gert, heldur enn hvør tú ert.
text: #000007
text: Í 2005 brúkti Kári umleið tríggjar mánaðar til at skriva og innspæla tónleikin til Poppkorn. Ein fløga, ið nú hevur selt næstan trýtúsund eintøk og sum enn selur væl, sum eitt eykað herðaklapp varð bólkurin valdur til besta nýggja bólk. á Planet Awards. Hóast tær fimm, ið standa á pallinum eru andlitið út eftir, so er Kári maðurin aftan fyri tær. Sum sangskrivari, framleiðari og tónleikari eigur hann stóra æru í hesi heiðurslønini. Hann sigur seg eisini vera øgiliga takksaman fyri hendan heiðurin. “Eg haldi, at tað er stuttligt, at hatta slagið av tónleiki fær viðurkenning. Eg eri eisini glaður gentunnar vegna. Tær hava arbeitt so hart og hava verið so øgiliga motiveraðar. Tað er eisini flott at vinna á einum bólki sum Lama Sea”, sigur Kári.
text: #000008
text: Hann er búsitandi í Danmark, tí var hann ikki á Hotel Føroyum á Planet Awards, men Eyðfinn Jensen, ið er umboðsmaður hjá Poppkorn og pápi frontfigurin Lillian Dalsgaard, ringdi til Kára. Kári var tá staddur á eini barr við nøkrum vinmonnum, so har lá væl fyri at feira.
text: #000009
text: Kári hevur kent Eyðfinn Jensen síðan studentaskúlan. Teir hava samstarvað tónleikaliga fleiri ferðir. Tí hevur Kári kent Lillian, síðan hon varð fødd. Tí kundi samstarvið tykst nokkso upplagt, men upprunin til Poppkorn er eitt sindur tilvildarligur. Eyðfinn hevði skrivað eitt lag til Lillian, ið tey ætlaðu at melda hana til danska Barnaprixið MGP við. Eyðfinn sendi Kára lagið til ummælis. Kári festi seg beinanvegin við røddina hjá Lillian. “Lillian dugir væl at syngja, so hevur hon eina rødd, ið passar væl til teenpopp. Hon sær gott út og hevur star quality. Hon hevur góða orku og er útatvend. Harumframt hevur hon eisini eina ótrúliga drívmegi.”, sigur Kári.
text: #000010
text: Kári sigur, at hann hevur fleiri ferðir hugsað um at stovnað ein føroyskan poppbólk. Men nú vóru karmarnir knappiliga rættir. Lillian savnaði bólkin, Eyðfinn var umboðsmaður og fekk alt tað praktiska at rigga, og Kári gjørdi tónleikin. Tey fóru beint í gongd við at hugsa um konseptið. Hvussu tekstir og tónleikur skuldu vera. T.d. ein veitslusangur, nakrar kærleiksballadur og so framvegis.
text: #000011
text: Kári sigur, at tey alla tíðina hava verið samd um, at útgávan skuldi vera av høgari góðsku. Íblásturin kemur úr útheiminum, men somuleiðis úr føroyskum sangsiði. T.d. eitt lag sum Droymi mitt um dagin, ljóðið og útsetingin er altjóða, men sjálvur sangurin er rættiliga føroyskur.
text: #000013
text: Men tey lupu ikki bara út í verkætlanina. Við konsertum á ymisku festivalunum og útvarpsútgávu av gamla ólavsøkulagnum, fekk bólkurin eitt sindur av royndum seinasta summar, og Kári og Eyðfinn sóu, at áhugi var fyri bólkinum.
text: #000014
text: Kári spældi allan tónleikin inn í Danmark. Systur hansara Eyð sang somuleiðis øll kórini inn í upptøkuhølunum á Amager. Sangurin hjá gentunum varð tikin upp í upptøkuhølunum hjá Eyðfinni í Havn. Alla tíðina bleiv tilfarið lagt upp umvegis alnetið. Hetta riggaði fínt, og vísir hvussu lítið landamørk og geografisk frástøða hevur at siga longur.
text: #000016
text: Kári hevur verið við í flestu væleydnaðu føroysku popptónleika verkætlanunum, sum Nalja, Malan Eyðusdóttir, Malan Thomsen, Brandur Enni og í fjør skrivaði hann ein sang til systur sína Eyð Berghamar Jacobsen, ið megnaði at fáa triðja plássið í stóru norðurlendsku tónleikakappingini Nordic Unsigned. Kári er Mr. Popp í Føroyum. Vit spurdu hann, hvussu hann sær sín leiklut á føroyska tónleikapallinum. Hann var ikki nógv fyri at meta um hetta og helt, at tað máttu onnur meta um. Hann vónar bara, at hann kann flyta nøkur mørk og geva føroyskum tónleiki okkurt.
text: #000021
text: “Fólk tosa um meg sum popp-sangskrivara, ella poppprodúsara. Eg eri sangskrivari og prodúsari. Tað er so nógv, sum er poppur, Frændir er poppur. Popplist fløgurnar – har er alt poppur. Onkur tónleikur, hevur kanska lyndið til at lefla meira fyri áhoyrarunum, men samanumtikið er tónleikur av skiftandi góðsku innan allar genrur. Eg haldi ikki, at popptónleikur er betur ella verri enn fólkatónleikur, rokkur, jass ella nakað annað”
text: #000022
text: Ljóðføri: Tangentar, kór, gittar til legubál og trummir.
text: #000026
text: Høgni Lisberg var tann einasti av teimum, ið vunnu planetir á Planet Awards, ið hevði meldað avboð. Ikki ein einasti av teimum, ið luttóku á fløguni Morning Dew var í Føroyum. Tá fyrireikararnir fríggjadag seinnapart skiltu, at besta fløgan ikki fór at vera umboðað, vóru góð ráð dýr. Tí varð avgjørt, at Høgni Lisberg skuldi sleppa at skriva eina heilsan, ið eitt umboð fyri plátufelagið TUTL kundið lesa upp. Tí varð ringt til lítilætna leirvíkingin, ið mundi dottið um av skelkinum.
text: #000029
text: Høgni slapp at fortelja damuni Marjun og pápa sínum, ið vóru innið hjá honum, tá fyrireikararnir ringdu, at hann hevði vunnið. Men annars fekk eingin nakað at vita. Leygarkvøldið lurtaðu Høgni og eini 10-15 vinfólk eftir útvarpssendingini. Hann snýkti eina sjampanjufløsku við sær, legði hana í køliskápið og helt maskuni alt kvøldið.
text: #000031
text: Tá Planet Awards fara av bakkastokki leygarkvøldið verður eisini danskir góðskupoppur á teirri frammanundan framúrskarandi spæliskránni. Landaplágusmiðirnir Noam og Søren úr Johnny Deluxe koma at framføra unplugged.
text: #000037
text: Johnny Deluxe hevur, síðan fyrsta sjálvnevnda fløgan kom út í 2004, uttan steðg verið at hoyrt í donskum útvarpi. Fløgan hevur higartil selt 40.000 eintøk. Løg sum Elskovspony og duettin við svensku Annu Nordell “Drømmer jeg” gjørdu, at bólkurin var í uppskoti til heiðurlønir hjá P3 Guld, Zulu Awards, DMA og NMA. Konsertferðin umfataði m.a. Grønu konsertirnar, har 100.000 hendur klappaðu við til kærleikspoppin.
text: #000038
text: Á heimasíðuni hjá bólkinum kallar bólkurin tónleikin hjá sær fyri lívsgleði í fløsku. Hesin glaði og stuttligi tónleikur og gerandisligu tekstir, gera fólk í góðum lag. Hetta er stuttligt, festligt og veitlsukent tónlistarligt luksus, ið sømir seg til eitt Gallakvøld.
text: #000040
text: Sangarin Noam, gittarleikarin Søren og bassleikarin Jakob stovnaðu bólkin í 2000 í Camden býarpartinum í London, fyrstu árini skrivaðu teir tónleik og livdu av at spæla á klubbum og smáum konsertum í London. Í 2003 luttók bólkurin í útvarpssendingini Karrierekanonen á størstu donsku útvarpsrásini P3. Hetta gjørdist ein brakandi success. Bólkurin fekk beinanvegin ein útgávusáttmála, og hava ikki hugt afturum seg síðan.
text: #000042
text: Noam sigur við heimasíðuna hjá bólkinum, at tann fyrsta tíðin í London var øgiliga fátækslig, men samstundis lærurík. Hann sigur, at tá tú hevur roynt ongar pengar at eiga, so lærir tú at vera takksamur, tá tú endiliga fært pening. Søren leggur afturat, at tað var ein fantastisk tíð. Teir kallaðu fyrstu konsertferðina “Kan du låne mig til en Shawarma tour”, tí teir høvdu ikki ráð til mat og lántu frá ljóðmonnum og øðrum.
text: #000043
text: Noam heldur, at bólkurin nú livir eitt sattt luksus lív og hevur gjørt tað í fleiri ár. Tí teir sleppa at gera tað teimum dámar best at spæla tónleik. Luksus snýr seg ikki um pening, men um at kunna liva dreymin, og tað gera vit, sigur hann.
text: #000044
text: Teir siga eisini, at hóast tað er stór broyting frá at sita í eini eitt-kamars íbúð í London til at standa á palli framman fyri 50.000 áskoðarum, so er broytingin hend spakuliga yvir eini trý ár, tí hava teir megnað at vant seg við hetta lívið.
text: #000045
text: Nephew sangarin Simon Kvamm verður við á Planet Awards, har hann skal handa eina av virðislønunum. Hann gleðist um høvið at sleppa aftur til Føroyar, ið hann hevur fingið, nú Nephew eru í uppskoti til planetina fyri besta útlendska.
text: #000049
text: Tit hava spælt í G! skjúrtum á tykkara konsertferð í Týsklandi, hvussu ber tað til?
text: #000058
text: Trummuleikarin hjá okkum misti sína, og tað var eitt øgiligt baks at fáa fatur í eini nýggjari, tí tær vóru útseldar. Men ein av fyriskiparunum gav honum sína.
text: #000060
text: 200 vóru á palli við tykkum á G!, kann tað hugsast, at tit aftur fara at gera okkurt saman?
text: #000063
text: Ja, tað kann væl hugsast, vit høvdu eina skumla ætlan um at virka sum Musclemankór hjá teimum í Vega í August. Men tað lá tíanverri ikki fyri. Men eg hevði hildið tað verið sera stuttligt at verið Musclemankór onkuntíð. Ella kanska at vit spæla onkra konsert saman.
text: #000064
text: Nephew hevur fingið eitt ótal at heiðurslønum í Danmark, og á MTV European Music Awards vóru tit í uppskoti til ársins danska bólk. Hava tit nakrantíð verið í uppskoti til besta útlendska bólk?
text: #000065
text: Eivør er næstu vikurnar á konsertferð úr havn til Wien, til Innsbruck, til Glasgow og so aftur til Havnar, har hon bæði skal vera havfrúgv og kann vinna heiðurin sum besta føroyska songkvinnan.
text: #000072
text: Í gjár fór Eivør av landinum aftur á veg til Eysturríki, har hon saman við Bill Bourne fer at hava 3 konsertir. Fyrsta konsertin verður hóskvøldið kl. 19.30 í Konserthúsinum í Wien, í Mozart Høllini, ið tekur 700 fólk. Konsertirn er ein liður í eini verkætlan, har dugnaligur ungdómur úr ymsum oyggjasamfeløgum fær høvi at vísa sín kynstur. Konsertin er útseld.
text: #000074
text: Næsta konsertin verður á Porgy & Bess í Wien fríggjakvøldið kl. 20, meðan triðja konsertin verður á Treibhaus í Innsbruck mánakvøldið kl. 20.
text: #000075
text: Týsdagin 24. januar seta Eivør og Bill nøsina ímóti Glasgow, har tey mikudagin og hósdagin halda konsertir á kenda Skotska festivalinum Celtic Connection.
text: #000076
text: Leygardagin 28. januar og sunnudagin 29. januar verður Eivør aftur á heimavølli, tá hon saman við Lenu & Guðrun fer at framføra kvinnulist í Norðurlandahúsinum. 28. verður somuleiðis greitt, um Eivør aftur í ár fer at fáa heiðurin ársins føroyska songkvinna. Hon er saman við Lenu og Guðrun, Petsi Tvørfoss og Guðrið Hansen í uppskoti til hesa planet á Planet Awards, sum verða hildnir á Hotel Føroyum hetta kvøldið. Á AME 2005 tók Eivør heiðurslønina sum besta songkvinna.
text: #000077
text: Nephew vann planetina sum besta útlendska navn, frammanundan hevur Nephew vunnið hópin av heiðurslønum, men ongantíð í útlandinum. Vit hava prátað við sangaran Simon og trummuleikaran Søren
text: #000079
text: Bólkurin Nephew vann planetina sum besti útlendski bólkur. Sangarin Simon Kvamm var í Føroyum og tók í móti heiðurslønini. Hann segði seg vera sera glaðan um hetta herðaklapp og helt fyri, at Føroyar var tað einasta landið í heiminum, har hetta kundi henda. At hugsa sær, at Nephew vunnu á bólkum sum Green Day og solistum sum James Blunt og Madonnu.
text: #000080
text: Søren hevur ikki sæð planetina enn, Simon hevur hana, men tekur hana við til venjing í komandi viku, hann hevur hoyrt, at hon er heilt serlig, og heldur tað vera nokkso stuttligt, at lítlibeiggi hjá bassleikaranum í 200 hevur gjørt planetina. 200 vóru á pallinum, tá Nephew spældu á G!.
text: #000084
text: Tað var ein fegin Kristian Blak, ið fekk Planet Herðaklappið á Planet Awards leygarkvøldið. Men eisini konan Sharon var glað, hon segði, at hon hevði ynskt sær eina Planet heiðursløn at stilla á hyllina í stovuni. Tað er nevniliga sonur Kristian og Sharon, Sámal og vinmaður hansara David Geyti, ið hava gjørt snotiligu planetirnar. Sharon var tó serliga glað vegnað Kristian, tí hon helt mann sín hava uppiborið eitt tílíkt herðaklapp fyri sítt arbeiði fyri føroyskan tónleik, og hvør man vita tað betur enn júst konan hjá hesum arbeiðssama manni.
text: #000086
text: Kristin segði í spølni, at honum hevði dámt planetina so væl, at hann hevði hugsað um, at biðið Sámal um at gera eina eyka planet, sum tey kundu fáa hetta pena listaverk. So tað er bara gott, at eg vann eina heldur Kristian.
text: #000087
text: Hann er stoltur av, at Sámal bleiv biðin um at gera planetirnar: ”Hann er ein dugnaligur drongur. Hann hevur gjørt eitt stórt og gott arbeiðið við planetunum, og man gleðist jú tá onkur í familjuni ger nakað serligt”.
text: #000088
text: Kristian sigur annars, at hann gjørdist ikki sørt kløkkur, tá Jan Müller nevndi hansara navn av pallinum. “Hatta var eitt ordiligt yvirraskilsi – Men tað var samstundis skeg at hoyra, fólk rópa mítt navn, tá eg kom á pallinum.”, sigur Kristian.
text: #000089
text: Kristian hevur virkað í føroyska tónleikaídnaðinum síðan 1974 og hevur nærum øll árini verið ein slóðbrótari. Spurdur um menningina í føroyskum tónleiki seinastu 32 árini, sigur Kristian, at menningin hevur verið sera stór, bæði í tali og í góðsku á útgávum. Kristian byrjaði sum útgevari í 1977 og tey 18 árini fram til 1995, gav TUTL 50 útgávur út. Seinastu 10 árini hevur felagið givið út fleiri enn 200 fløgur. Kristian heldur, at tvinnar høvuðsorsøkir eru til hetta. Digitaliseringin hevur gjørt sjálvt arbeiðið við at gera fløgur munandi lættari. Hin orsøkin er broytingin innan føroyskan popp- og rokktónleik fyrst í 90’árunum. Bólkar fóru frá at spæla løg hjá øðrum til at spæla egið tilfar, at hesum sprottu nógvar útgávur.
text: #000090
text: Kristian heldur eisini, at serliga seinastu árini er nógv hent við góðskuni á útgávunum, tónleikararnir eru á høgum støði og hava nógvan sjálvkritikk. Hetta hevur havt við sær, at nakrar sera góðar fløgur eru komnar út. Kristian sigur, at avbjóðingin hjá TUTL, nú liggur í at liva upp til ábyrgdina, ið tann høga góðskan leggur á herðarnar á felagnum. Planet Awards gjørdist eitt sera gott kvøld hjá TUTL, við hópin av nøvnum í uppskoti og fleiri í millum vinnararnar.
text: #000091
text: Ein av bólkunum, ið hevur givið eina góðsku fløgu út á TUTL í 2005, er 200. Mikael sonur Kristian spælir bass í bólkinum. 200 vann planetina fyri besta bólk. Kristian er sera glaður fyri, at Mikael fekk hendan heiður, men eisini vegna Niels og Una. Tí teir spæla øgiliga væl og hava givið eina sera góða fløgu út, ið hevur sligið navnið hjá 200 fast, sigur Kristian.
text: #000092